Zazakipediya:Cırit

Cirit na kay zey cıritê serdê Estorana niya. Na kay rê teniya rewtêda ruta duza serê cı rotere u nu lazım a. Xort yan zi resayey na rewtı gênê u şınê erdandê nermınan u ê felhankerdan miyan, qandê kaykerdenda na kay. Qandê cadê eştenı xetê ancenê. Ê kı na kay kaykenê jew bı jew bı sıreyêna yeno na xetı pey ra na rewtı kışta nu ser hetê ê cadê nermiya erzeno. Çiyêdê na kay o taybeti esto kı, o zi no yo. Wexto kı na rewtı erzenê vanê a rewtı ê seredê nuy ser erdo denışiyo. Wexto kı erzenê nêdenışiyo, çend erzeno duri wa berzo nino hesıbnayenı u qebul nêbeno. Qandê nê semedi zi na kay rê zahf zanayenı, hüner u ta lazım o. Ê kı kay kenê inan jew bı jewi bı sıreyêna eşt tepey a, ê kı cıritê cı denışiyayo u rewta cı pay ra menda, inan ra kê dıha vêşi eşto o beno jewemin u qezenc keno. 

O kı ey dımı yeno beno ê dıdını, o kı ey dımı zi yeno beno ê hirını. Bı no hesaba pê dımı yenê. Zanayena na kay vanê kes do berzo duri u do seri ser denışiyo, zewbi qebul nêbeno. Kes şeno vajo babetêdê sida qüwetiyo, teniya ferqê mabêni vanê a rewtı denışiyo. Qandê nermeyda erdi u denışnayenda a rewtı, na kay ey bol ki wexto kı varan (yaxer) vareno u payızi yena kaykerdenı. Kayêda bol weşa. Tabi wexto kı na kay kaykenê, ê kı na kay zanê inan ra jew ê kı kay kenê inan rê beno hekem. Qandê kı kes kesi rê hile nêkero u heqê kesi niro werdenı. Demokrasiyo kı veri ma miyan dı estbı cana dı çınêbı. Nê kayan dı o kı hekemo ey se bıvatê zey ey biyê u kesi vatenandê ey rê itıraz nêkerdê.

 Çıme 
 Koyo Berz

Kategoriye:Kay u Wextravêrdene